Diari Oficial de la Generalitat Valenciana


Sumari del DOGV 2220, del 04-03-1994 (1994/830751)

RESOLUCIÓ de 18 de gener de 1994, del secretari general de la Conselleria de Cultura, en que ressòl reconèixer, classificar i inscriure en el Registre de Fundacions culturals Privades de la. Conselleria de Cultura la Fundació Serra d'Espada.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2220

Data del DOGV
:   04-03-1994

Secció del DOGV
:   ALTRES DISPOSICIONS

Número del document
:   1994/830751


Data del document
:   18-01-1994

Organisme emissor
:   Conselleria de Cultura

Tipus de document
:   Resolució

RESOLUCIÓ de 18 de gener de 1994, del secretari general de la Conselleria de Cultura, en què resol reconéixer, classificar i inscriure en el Registre de Fundacions culturals Privades de la Conselleria de Cultura la Fundació Serra d'Espadà. [94/1272]  
Vist l'expedient iniciat a instància de Vicente Javier Segarra Sanchis, en nom i representació de la Fundació Serra d'Espadà, com a president.  
Fets  
Primer  
Vicente Javier Segarra Sanchis, Raquel Fas Giménez, Ramón Saborit Arnau, Javier Herrero i Cabañes, Enric Forner i Valls, en el seu propi nom, i Francisco José Guerrero, en nom i representació de l'entitat Fundació Caixa Segorbe, instituïda per escriptura autoritzada el dia 7 de juny de 1990, davant del notari de Segorbe, José María Marín Vázquez, amb el número de protocol 368, i inscrita en el Registre de Fundacions amb el número C.V. p/f/s/ 20 (C); Gonzalo Juan Estañol Motserrat i María Isabel Albarracín Marín manifestaren expressament la voluntat de constituir una fundació cultural privada amb el nom de Fundació Serra de d'Espadà, segons consta en l'escriptura pública de la Constitució d'aquesta entitat, autoritzada pel notari de Nules (Castelló), Fernando Márquez Lega, el 26 de novembre de 1993, amb el número de protocol 1352.  
Segon  
L'objecte de la Fundació, segons els estatuts, és:  
1. La compra, recuperació i gestió dels enclavaments amb una importància ecològica manifesta o amb un alt valor ambiental.  
2. La promoció i el desenvolupament d'activitats adreçades a preservar espècies faunístiques, botàniques o paisatgístiques, subjectes a degradació o en perill de desaparició.  
3. La formació d'una biblioteca especialitzada en temes de medi ambient, i en especial en aquells relacionats amb el bosc mediterrani i en publicacions sobre la serra de d'Espadà.  
4. La relació institucional amb ents públics i privats que tinguen entre els seus fins principals el desenvolupament de línies d'investigació en matèria de medi ambient, realitzant convenis d'intercanvi i transaccions de mitjans a qualsevol nivell.  
5. La promoció, l'assessorament o la realització de projectes d'intervenció en el medi ambient per a la conservació o regeneració d'escosistemes, amb un interés especial pels realitzats a la serra d'Espadà.  
6. La divulgació de la cultura ecològica mitjançant publicacions, reunions científiques, conferències o cicles d'estudis, fins i tot a nivells acadèmics.  
7. L'estudi i la descripció dels canvis que han tingut i tenen lloc en els ecosistemes mediterranis i la influència humana sobre aquest.  
8. L'estudi dels processos físics, químics, geològics i biològics que interactivament regulen la vida en els ecosistemes mediterranis, per a conéixer-los, i comprendre les conseqüències de l'activitat humana sobre aquests.  
9. El desplegament d'estratègies de maneig dels ecosistemes mediterranis que prometen fer compatible la conservació dels recursos naturals amb una utilització racional del medi ambient.  
10. La promoció de l'educació i la formació en temes de medi ambient mediterrani.  
11. La divulgació dels valors de l'arquitectura i de l'urbanisme tradicionals dels pobles de l'entorn mediterrani, i en especial dels de la serra de d'Espadà, així com l'adquisició, la restauració de les peces o dels conjunts arqueològics singulars.  
12. El desplegament del paper d'interlocutora davant de les administracions públiques en l'àmbit del que disposen l'Estatut d'Autonomia de la Comunitat Valenciana, i, en especial la Llei de la Generalitat Valenciana 5/1988, de 24 de juny, i les disposicions presents o futures en matèries de protecció del medi ambient.  
13. La promoció d'activitats econòmiques, públiques o privades, que siguen capaces de fer rendible socialment i econòmicament les actuacions que es porten a cap per a complir els objectius fonamentals.  
14. La realització de totes les actuacions que siguen necessàries, per al compliment dels seus fins i que no siguen contràries a l'ordenament jurídic.  
Tercer  
Seran beneficiaris dels serveis i de les prestacions de la fundació tota la societat en el seu conjunt, i aquesta haurà d'ajustar-se als límits que estableix l'article 1.2.d del Decret 2930/1972, de 21 de juliol.  
Quart  
La dotació inicial de la Fundació, segons consta en la clàusula segona de la carta fundacional, és d'un milió cent onze mil cent onze pessetes (1.111.111 PTA), que és aportat en efectiu metàl·lic de forma següent:  
- La Fundació Caixa Segorbe aporta un milió de pessetes (1.000.000 PTA).  
- Vicent Javier Segarra Sanchis, Raquel Fas Giménez, Ramón Saborit Arnau, Josep Herrero i Cabañes, Gonzalo Juan Estañol Montserrat, i María Isabel Albarracín Marín, aporten per parts iguals cent onze mil cent onze pessetes (1.111.111 PTA).  
Aquestes quantitats de pessetes han sigut ingressades en la Caixa d'Estalvis de València, Castelló i Alacant, sucursal d'Artana (Castelló), fet acreditat mitjançant el resguard de l'ingrés que figura en l'expedient.  
Cinqué  
El govern de la fundació, d'acord amb la carta fundacional, estarà a càrrec d'un patronat, integrat per les persones següents, que ocuparan els càrrecs que figuren a continuació:  
- President: Javier Segarra Sanchis.  
- Secretaria: Raquel Fas Giménez.  
- Vicepresident: Josep Herrero i Cabañes.  
- Tresorer: Ramón Saborit Arnau.  
- Vocals: Isabel Albarracín Marín, Gonzalo Juan Estañol Motserrat, Enric Forner i Valls, i Francisco José Guerrero Carot, en representació de la Fundació Caixa Segorbe.  
Tots han acceptat els seus càrrecs, de caràcter gratuït, de la forma reglamentària.  
Sisé  
La resta de l'articulat estatutari regula les altres qüestions que conté el text reglamentari: l'organització i l'atribució dels órgans de govern, l'obligació de rebre comptes al protectorat i la previsió per al supòsit d'extinció de la Fundació.  
Consideracions jurídiques  
Primera  
La Constitució Espanyola recull en el títol I, capítol II, secció II, article 34, el dret de fundació per a fins d'interés general.  
Segona  
L'article 1.1 del Reglament de 21 de juliol de 1972 (BOE, del 30 d'octubre) diu que tindran caràcter de fundacions culturals privades els patrimonis autònoms destinats primordialment pels seus fundadors a l'educació, la investigació científica i tècnica o qualsevol altra per les persones a qui correspon governar-los, circumstàncies, totes aquestes, que concorren en aquest cas.  
Tercera  
La carta fundacional i els estatuts continguts en l'escriptura pública de 26 de novembre de 1993, amb el número de protocol 1352, compleixen els requisits bàsics que preveu l'article 1 del Reglament de 21 de juliol de 1992, les prescripcions dels articles 6, 7 i 84 d'aquest mateix text, per la qual cosa la fundació Serra de d'Espadà pot ser reconeguda d'interés públic i classificar-se como de promoció, atés l'objectiu que persegueix, segons l'article 5 dels seus estatuts.  
Quarta  
L'expedient ha sigut tramitat a través del Servei de Fundacions de la Conselleria de Cultura. Aquest és l'organisme competent per a resoldre'l en virtut de les atribucions que li confereix el Decret 113/1993, de 26 de juliol, del Govern Valencià (DOGV, núemro 2080, del 2 d'agost de 1993).  
Vistos la Constitució, el Reglament de les Fundacions Culturals Privades, de 21 de juliol, i totes altres disposicions d'aplicació general i pertinent, i fent ús de les facultats delegades por l'Ordre de 3 d'agost de 1993, de la Conselleria de Cultura, per la qual es deleguen determinades atribucions al secretari general (DOGV número 2101, de 13 de setembre de 1993), resolc:  
Primer  
Reconèixer, classificar i inscriure com a fundació cultural privada de promoció a la denominada Fundació Serra d'Espadà, amb domicili a Chóvar (Castelló), carrer de Santa Anna, número 24.  
Segon  
Aprovar els estatuts de 26 de novembre de 1993, pels quals ha de regir-se.  
Tercer  
Aprovar el nomenament del primer patronat, segons figura en l'escriptura de constitució, una vegada han sigut acceptats els càrrecs, de caràcter gratuït, de la forma reglamentària.  
Contra aquesta resolució, que posa fi a la via administrativa, s'hi podrà interposar un recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta resolució.  
Per a interposar el recurs esmentat, serà un requisit imprescindible que el recurrent, prèviament, ho comunique a aquest òrgan.  
Tot això d'acord amb el que preveuen els articles 58 i següents de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 18 de gener de 1994.- El secretari general de la Conselleria de Cultura: Vicent Todolí i Femenia.